A murit Lucia Moraru, vocea care, pentru câteva generații, a însoțit muzica bună la radioul public. Timp de patru decenii a promovat muzica românilor în eter.
De la trecerea în neființă a soțului său a făcut eforturi colosale să țină viu numele marelui actor Marin Moraru (2016). Au avut o căsnicie ce s-a întins pe jumătate de secol.
Lucia Popescu Moraru s-a dovedit mereu unul din oamenii blânzi și decenți, cu o imagine impecabilă, care a evitat să-și exprime opinii personale despre oameni și societate. Un lucru nu i-a dat pace, dezinteresul și neimplicarea multora. După moartea lui Marin Moraru, s-a simțit singura persoană care s-a luptat ca numele genialul actor să nu fie dat uitării și ca bustul actorului să ajungă la Naționalul bucureștean.
”Am vândut mașina pentru a-i face un bust, așa cum merită un mare artist cum a fost Marin Muraru. Mi-am dorit ca acestuia să i se găsească un loc la Teatrul Național din București, pentru că majoritatea pieselor le-a jucat acolo. A mai jucat la Teatrul de Comedie, la ”Lucia Sturza Bulandra” dar cel mai mult la TNB. Mi-duc aminte că ”Take, Ianke și Cadîr” (Marin Moraru, Gheorghe Dinică și Radu Beligan-n.r. ) a fost unul din succesele care au salvat instituția. S-a jucat timp de 10 ani. Am ajuns cu jalbă până la Ministerul Culturii, mi-a promis că se va rezolva”, ne-a povestit cu amărăciune despre sacrificial personal făcut fosta mare jurnalistă a radioului public.